5. Mellemfinansiering af almennyttige projekter
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til opdaterede retningslinjer for mellemfinansiering 
af projekter, der gennemføres af en almennyttig forening, og som har fået bevilget 
tilskud, der kommer fra offentlige midler, private fonde eller lignende.
På baggrund af en henvendelse fra ELRO Fondens bestyrelse samt et foreningsforslag 
i forbindelse med budget 2026-29 fremsender Job og Økonomi hermed et revideret 
forslag til mellemfinansiering af almennyttige projekter.
Et almennyttigt projekt karakteriseres ved, at formålet ud fra en bred opfattelse er nyttigt. 
For eksempel sociale eller kulturelle formål. Samtidig skal projektet være til gavn for en 
bred kreds af borgere. Endelig må der ikke være en økonomisk gevinst for projektejer i 
form af overskud ved en eventuel entrépris. Det skal altid fremgå af vedtægterne, om 
en forening er almennyttig. 
Almennyttige foreninger kan have behov for mellemfinansiering, da det kan være svært 
for en forening at gennemføre et projekt, fordi det bevilgede tilskud oftest først udbetales 
ved projektets afslutning. [adresse] kan derfor, med denne ordning, være 
medvirkende til at flere projekter gennemføres ved at stille likviditet til rådighed for 
foreninger, der har svært ved at betale håndværkere og entreprenører inden det 
bevilgede tilskud udbetales. Ordningen kan dermed bidrage til en positiv udvikling for 
borgerdrevne initiativer i [adresse].
VURDERING
Den nuværende ordning for mellemfinansiering af almennyttige projekter omfatter 
udelukkende LAG- og Jacqueline Dam. Ordningen blev godkendt af Byrådet i 
december 2012. Ordningen har de seneste 5 år mellemfinansieret 17 projekter. Det 
maksimale træk på den økonomiske ramme har været ca. 1,3 mio. kr. 
I de nuværende retningslinjer er det kun projekter, der ligger inden for 
Landdistriktspolitikken, der kan mellemfinansieres. De nye retningslinjer spænder 
bredere, så det fremover som udgangspunkt vil være alle almennyttige projekter, der 
kan mellemfinansieres, uanset hvem tilskudsgiver er.
I de nye retningslinjer er der en række kriterier, der skal være opfyldt for at imødekomme 
mellemfinansiering af projekter:

Alle almennyttige projekter kan søge om mellemfinansiering og ikke kun projekter, 
der ligger inden for Landdistriktspolitikken.
[adresse]: 2024-00997
Dok-ID: [telefonnummer]
Sagsbehandler: SSST

Der er ikke længere krav om egenfinansiering af projektet, blot at 
projektøkonomien er fuldt finansieret.

Mellemfinansieringen kan udgøre op til 80% af projektøkonomien. 
Mellemfinansieringen kan dog max udgøre 800.000 kr. Tidligere var der ikke en 
maxgrænse.

Projektøkonomien skal udgøre minimum 50.000 kr. mod tidligere 100.000 kr.

Den samlede økonomiske ramme udvides til 3 mio. kr., mod tidligere 2 mio. kr. 
Derudover er der også ændringer til selve proceduren for ansøgning og udbetaling af 
mellemfinansiering:

Projekter indenfor Landdistriktspolitikken godkendes stadig af Landsbyrådets 
Forretningsudvalg eller LAG-Randers-Favrskov. 

Øvrige projekter godkendes administrativt af Teknik og Miljø eller af 
Økonomiudvalget, hvis mellemfinansieringen er større end 200.000 kr.
Ordningen kan ansøges af almennyttige foreninger, der gennemfører almennyttige 
projekter, som Favrskov Kommune kan støtte jf. kommunalfuldmagten. Hverken 
privatpersoner eller virksomheder kan søge om mellemfinansiering.
Projektholder skal dokumentere, at projektet er fuldt finansieret, i form af tilskud, 
egenfinansiering eller lignende. Egenfinansiering må ikke være finansieret ved 
lånoptagelse.
ØKONOMI
Der foreslås afsat en samlet økonomisk ramme på 3 mio. kr., hvilket er 1 mio. kr. mere 
end den økonomiske ramme for den nuværende ordning for mellemfinansiering. 
Årsagen til forhøjelsen er, at der med de udvidede retningslinjer forventes flere 
ansøgninger. 
Efterhånden som mellemfinansieringen tilbagebetales, bliver der frigjort midler inden for 
den økonomiske ramme, som kan anvendes til at mellemfinansiere nye projekter.
INDSTILLING
Direktøren for Job og Økonomi indstiller til Byrådet:
1.
At retningslinjer for mellemfinansiering af almennyttige projekter godkendes.
2.
At der godkendes en samlet økonomisk ramme på op til 3 mio. kr. til 
mellemfinansiering af almennyttige projekter.
BESLUTNING
Økonomiudvalget, 19. august 2025:
Fraværende: Malene Holst
Indstilles godkendt.
Byrådet, 26. august 2025:
Fraværende: Anne Thomsen, Olga Holm
Godkendt. 
Bilag
1. Retningslinjer for mellemfinansiering af almennyttige projekter (D-[telefonnummer])
